ปัจจัยภายนอกหนุนค่าเงินบาท
ในสัปดาห์นี้คาดว่าเงินบาทจะเคลื่อนไหวระหว่าง 32.70-33.00 บาท/เหรียญสหรัฐ ปัจจัยที่อาจส่งผลกระทบต่อการเคลื่อนไหวของค่าเงินบาทน่าจะเป็นตัวเลขเศรษฐกิจจากสหรัฐเป็นสำคัญ ปัจจัยที่ควรติดตาม ได้แก่ ดัชนีผู้จัดการฝ่ายจัดซื้อภาคการผลิตจากสถาบัน ISM ซึ่งเป็นดัชนีที่นักลงทุนให้ความสนใจ นอกจากนี้ยังมีตัวเลขจากตลาดแรงงานซึ่งมีการรายงานตัวเลขสำคัญๆ อย่างตัวเลขการจ้างงานภาคนอกเกษตร ซึ่งจะมีการรายงานในช่วงท้ายสัปดาห์หลังตลาดปิด จึงไม่น่าส่งผลให้ค่าเงินบาทเคลื่อนไหวหวือหวามากนัก แต่จะมีผลต่อทิศทางการเคลื่อนไหวของค่าเงินบาทต่อเนื่องไปถึงช่วงต้นสัปดาห์หน้า นอกจากนี้ ตลาดอาจให้ความสนใจการรายงานดัชนีผู้จัดการฝ่ายจัดซื้อภาคการบริการของจีนด้วย ว่าจะส่งสัญญาณการชะลอตัวลงเช่นเดียวกับภาคการผลิตหรือไม่ หากดัชนีดังกล่าวยังบ่งชี้ว่าภาคการบริการของจีนชะลอตัวอยู่ ก็จะเป็นแรงกดดันให้สกุลเงินอื่นๆ ในภูมิภาคปรับอ่อนค่าลงด้วย สำหรับปัจจัยอื่นๆ ที่อาจส่งผลต่อ ความเชื่อมั่นของนักลงทุนในสัปดาห์นี้ คือ การรายงานจีดีพีของยูโรโซนในไตรมาส 3 และการประชุมคณะกรรมการนโยบายการเงินธนาคารกลางยุโรป ซึ่งในช่วงที่ผ่านมาตัวเลขเศรษฐกิจของยูโรโซนยังสะท้อนความอ่อน
1 ธ.ค. 2557

ในสัปดาห์นี้คาดว่าเงินบาทจะเคลื่อนไหวระหว่าง 32.70-33.00 บาท/เหรียญสหรัฐ ปัจจัยที่อาจส่งผลกระทบต่อการเคลื่อนไหวของค่าเงินบาทน่าจะเป็นตัวเลขเศรษฐกิจจากสหรัฐเป็นสำคัญ ปัจจัยที่ควรติดตาม ได้แก่ ดัชนีผู้จัดการฝ่ายจัดซื้อภาคการผลิตจากสถาบัน ISM ซึ่งเป็นดัชนีที่นักลงทุนให้ความสนใจ นอกจากนี้ยังมีตัวเลขจากตลาดแรงงานซึ่งมีการรายงานตัวเลขสำคัญๆ อย่างตัวเลขการจ้างงานภาคนอกเกษตร ซึ่งจะมีการรายงานในช่วงท้ายสัปดาห์หลังตลาดปิด จึงไม่น่าส่งผลให้ค่าเงินบาทเคลื่อนไหวหวือหวามากนัก แต่จะมีผลต่อทิศทางการเคลื่อนไหวของค่าเงินบาทต่อเนื่องไปถึงช่วงต้นสัปดาห์หน้า นอกจากนี้ ตลาดอาจให้ความสนใจการรายงานดัชนีผู้จัดการฝ่ายจัดซื้อภาคการบริการของจีนด้วย ว่าจะส่งสัญญาณการชะลอตัวลงเช่นเดียวกับภาคการผลิตหรือไม่ หากดัชนีดังกล่าวยังบ่งชี้ว่าภาคการบริการของจีนชะลอตัวอยู่ ก็จะเป็นแรงกดดันให้สกุลเงินอื่นๆ ในภูมิภาคปรับอ่อนค่าลงด้วย สำหรับปัจจัยอื่นๆ ที่อาจส่งผลต่อ ความเชื่อมั่นของนักลงทุนในสัปดาห์นี้ คือ การรายงานจีดีพีของยูโรโซนในไตรมาส 3 และการประชุมคณะกรรมการนโยบายการเงินธนาคารกลางยุโรป ซึ่งในช่วงที่ผ่านมาตัวเลขเศรษฐกิจของยูโรโซนยังสะท้อนความอ่อนแอทางเศรษฐกิจอย่างต่อเนื่อง ทำให้ตลาดมีการคาดการณ์ว่าธนาคารยุโรปอาจมีมาตรการกระตุ้นเศรษฐกิจเพิ่มเติมอีก โดยเฉพาะการเข้าซื้อพันธบัตรรัฐบาลอย่างการทำคิวอีของสหรัฐ ดังนั้น ตลาดจึงรอประเมินท่าทีของคณะกรรมการนโยบายการเงินว่ามีความเป็นไปในการดำเนินนโยบายดังกล่าวมากน้อยเพียงใดในระยะต่อไป สำหรับสัปดาห์ที่ผ่านมา เงินบาทเปิดตลาดที่ 32.74 บาท/เหรียญสหรัฐ และเคลื่อนไหวในกรอบแคบมาตลอดทั้งสัปดาห์ เนื่องจากไม่มีปัจจัยใหม่ๆ มาหนุนการเคลื่อนไหวของค่ามากนัก ขณะที่นักลงทุนบางส่วนชะลอการ ทำธุรกรรมและรอซื้อเงินบาทในช่วงที่ปรับย่อลงมาเพียงระยะสั้นในช่วงการซื้อขายระหว่างวัน